Osa artikkelin sisällöstä ei ole välttämättä saavutettavissa esimerkiksi ruudunlukuohjelmalla.

Aktiivimallin mukaan täyden työttömyysturvan saaminen edellyttää, että työtön tekee kolmen kuukauden aikana 18 tuntia palkkatyötä, ansaitsee yritystoiminnassa runsaat 240 euroa tai osallistuu viisi päivää TE-toimiston työllistymistä edistäviin palveluihin

Kansalaisaloitteen ajaminen lakimuutoksen kumoamiseksi alkoi välittömästi sen hyväksymisen jälkeen. Aloite keräsi runsaat 140 000 allekirjoitusta. Eduskunnan on otettava kansalaisaloitteet käsittelyyn, jos niillä on vähintään 50 000 allekirjoittajaa. Tänään käytävän lähetekeskustelun jälkeen aloite lähetetään valiokuntakäsittelyyn, jossa päätetään aloitteen etenemisestä.

Aktiivimallista on käyty vilkasta keskustelua koko kevään ajan. Oppositio on arvostellut aktiivimallia kiivaasti ja pitänyt sitä työttömien kiusaamisena ja leikkauksena työttömyysturvaan. Lain voimassaolon ensimmäisen kolmen kuukauden aikana noin puolet työttömistä ei täyttänyt aktiivimallin vaatimuksia.

Lue myös:

Näin aktiivimalli iskee yli 100 000 suomalaiseen: Peruspäiväraha ja työmarkkinatuki pienenevät 32,40 euroa kuukaudessa

SAK:n Eloranta: Aktiivimalli on pelkkä leikkuri – työministeri kiistää

Tuliko työttömien aktiivimallista pelkkä leikkuri? Kelan tutkija: Ei ole selvää näyttöä, että aktiivimalli olisi toiminut

Työttömien aktiivimallin kumoamista vaativa kansalaisaloite kerää kannatusta vauhdilla – "Määrä yllätti"